L 323/66 Jurnalul Oficial al Uniunii Europene 3.12.2008 DECIZIA 2008/901/PESC A CONSILIULUI din 2 decembrie 2008 privind o misiune de anchetă internațională independentă referitoare la conflictul din Georgia CONSILIUL UNIUNII EUROPENE, având în vedere Tratatul privind Uniunea Europeană, în special articolul 13 alineatul (3) și articolul 23 alineatul (1), întrucât: (1) La 1 septembrie 2008, Consiliul European a declarat că Uniunea Europeană este pregătită să se angajeze în spri- jinirea tuturor eforturilor în vederea identificării unei soluții paşnice şi durabile pentru conflictele din Georgia și că este pregătită să sprijine măsuri de consolidare a încrederii. ( La 15 septembrie 2008, Consiliul a susținut ideea unei anchete internaționale independente privind conflictul din Georgia. (3)  Este oportună numirea doamnei Heidi TAGLIAVINI în calitate de șef al acestei misiuni de anchetă, DECIDE: Articolul 1 Șeful misiunii de anchetă internaționale independente şi termeni de referință (1)  Doamna Heidi TAGLIAVINI este numită şeful unei misiuni de anchetă internaționale independente referitoare la conflictul din Georgia, denumită în continuare „misiunea de ancheta”, pentru perioada începând cu 2 decembrie 2008, până la 31 iulie 2009. (2) Misiunea de anchetă are ca obiect desfăşurarea unei anchete referitoare la originile şi derularea conflictului din Georgia, inclusiv în raport cu dreptul internaţional (!), dreptul umanitar și drepturile omului, precum şi la acuzațiile exprimate în acest context (). Domeniul anchetei, atât geografic cât și temporal, va fi suficient de larg pentru a se putea stabili ansamblul de cauze posibile ale conflictului. Rezultatele anchetei vor fi prezentate părților implicate în conflict, precum și Consiliului, Organizației pentru Securitate și Cooperare în Europa (OSCE) și Organizaţiei Națiunilor Unite (ONU), sub formă de raport. (3)  Șeful misiunii de anchetă este responsabil cu realizarea misiunii de anchetă. Șeful misiunii stabileşte, cu deplină inde- pendență, procedurile și metodele de lucru ale misiunii de anchetă, precum şi conținutul raportului prevăzut la alineatul (2). Articolul 2 Finanțare (1) Valoarea de referință financiară pentru acoperirea chel- tuielilor aferente îndeplinii misiunii de anchetă este de 1600 000 EUR pentru perioada cuprinsă între 2 decembrie 2008 și 31 iulie 2009. (2) Cheltuielile finanțate din suma prevăzută la alineatul (1) sunt eligibile începând cu 2 decembrie 2008. (3) Gestionarea cheltuielilor se efectuează în conformitate cu normele şși procedurile aplicabile bugetului general al Comuni- tăților Europene. Aceasta face obiectul unui contract între şeful misiunii de anchetă şi Comisie. (4)  Șeful misiunii de anchetă răspunde în fața Comisiei pentru toate cheltuielile. Articolul 3 Componența misiunii de anchetă Componența misiunii de anchetă este decisă de către şeful misiunii. Aceasta este formată din experți recunoscuţi, în special jurişti, istorici, militari și experți în domeniul drepturilor omului. Articolul 4 Evaluare Punerea în aplicare a prezentei decizii este examinată de către Consiliu înainte de 31 iulie 2009. Articolul 5 Producerea de efecte și expirarea Prezenta decizie produce efecte de la data adoptării sale. Aceasta expiră la 31 iulie 2009. Articolul 6 Publicare Prezenta decizie se publică în Jurnalul Oficial al Uniunii Europene. Adoptată la Bruxelles, 2 decembrie 2008. Pentru Consiliu Președintele C. LAGARDE (!) Inclusiv Actul Final al Conferinţei de la Helsinki. (?) Inclusiv afirmaţiile privind crimele de război.